Publication: Magyar Közlöny
Issue: MK-1998-9 (Year: 1998, Number: 9)
Era: 1990-2004
Section: a 4/1998. (II. 13.) MKM rendelethez
Paragraph Index: 140

6. Az ismeretek ellenőrzési rendszere Az ismeretek ellenőrzési rendszere a tantervben előírt — részben egymásra épülő, részben egymástól független — aláírások és gyakorlati jegyek megszerzéséből, vizsgák — beszámolók, kollokviumok, szigorlatok — letételéből, szakmai gyakorlat(ok) elvégzéséből, diplomamunka elkészítéséből, valamint záróvizsgából tevődik össze. 6.1. Kötelező szigorlati tárgyak Ortopédia és belgyógyászat Gyógytestnevelés módszertana Anatómia 6.2. Szakdolgozat A szakdolgozat a könnyített és gyógytestnevelési ismeretanyagából konzulens irányításával készített olyan szakmai munka, amely igazolja, hogy a hallgató a hazai és nemzetközi szakirodalom feldolgozásával képes az elsajátított ismeretanyag gyakorlati alkalmazására, az elvégzett munka és az eredmények szakszerű összefoglalására, a témakörbe tartozó feladatok kreatív megoldására, önálló szakmai munka végzésére. 6.3. A záróvizsga 6.3.1. A záróvizsgára bocsátás feltételei — A tantervben előírt vizsgák letétele. — A konzultációkon, valamint a gyakorlatokon és a bentlakásos tréningeken való kötelező részvétel teljesítése. — A tantervben előírt írásbeli dolgozatok benyújtása. — A bíráló által elfogadott szakdolgozat. 6.3.2. A záróvizsga részei — Komplex szóbeli vizsga az anatómiai, ortopédiai belgyógyászati, valamint könnyített és gyógytestnevelési szervezési, tervezési ismeretekből, továbbá a gyógytestnevelés módszertana, a gyakorlatvezetés és elemzés tantárgyakból. — A szakdolgozat megvédése. 6.3.3. A záróvizsga eredménye A szakdolgozatra — annak megvédése eredményeként — adott érdemjegy, a szóbeli vizsga érdemjegyének, valamint gyakorlati jegynek egészre kerekített átlaga. 1998/9. szám A Kormány határozatai A Kormány 1016/1998. (II. 13.) Korm. határozata a budapesti Várbazár műemlék ingatlanegyüttes felújításáról és hasznosításáról A Kormány

Source: https://magyarkozlony.hu/hivatalos-lapok/82e90b42e61de6e8c88f1ddfa58247ab5007e560/dokumentumok/23d8e5096796bc8dfad192c7c56289d55013188a/letoltes